Χάφεν Σίτι

Το Χάφεν Σίτι (HafenCity) είναι περιοχή του Αμβούργου που ανήκει στη δημοτική περιφέρεια Μίτε της πόληςGesetz über die räumliche Gliederung der Freien und Hansestadt Hamburg (RäumGlG), HmbGVBl. 2006, σελ. 397.. Περιλαμβάνει την περιοχή Γκρόσερ Γκράσμπρουκ, το βόρειο τμήμα του πρώην νησιού Γκράσμπρουκ του Έλβα, και την Σπάιχερσταντ, στα πρώην νησιά Κέρβιντερ και Βάντραμ. Η ανάπτυξη της περιοχής ξεκίνησε επίσημα το 2008. Συνορεύει με την παλιά πόλη του Αμβούργου στα βόρεια, χωρισμένη από το Τσόλκανάλ (τελωνειακό κανάλι), τη Νόισταντ (νέα πόλη) στα δυτικά μέσω του Μπίνενχαφεν (εσωτερικό λιμάνι), τον ποταμό Έλβα στα νότια, και το Χάμερμπρουκ και το Ρότενμπουργκσορτ στα ανατολικά, που συνορεύουν με το Όμπερχαφεν (άνω λιμάνι). Η περιοχή περιβάλλεται από ποτάμια και κανάλια και έχει συνολική έκταση περίπου 2,4 τετραγωνικά χιλιόμετρα. Το ολοκληρωμένο σχέδιο για την ανάπτυξη της περιοχής εγκρίθηκε από το κοινοβούλιο του Αμβούργου το 2000. Αποτελεί ένα από τα μεγαλύτερα έργα αστικής ανάπτυξης στην Ευρώπη. Το Χάφεν Σίτι επεκτείνει την περιοχή του κέντρου της πόλης του Αμβούργου κατά 40%Moderne Architektur an der Elbe: Hafencity. Μέχρι τις αρχές της δεκαετίας του 2030, η περιοχή αναμένεται να περιλαμβάνει οικιστικές μονάδες για έως και 16.000 κατοίκους, και εκτιμάται ότι θα εξυπηρετεί 45.000 θέσεις εργασίαςHafencity.com: HafenCity Hamburg - Daten & Fakten. 

 Παραπομπές 

Κατηγορία:Αμβούργο